Тоғжанов: Өтінемін, шыдай тұрыңыздар...
"Тоғжанов: Өтінемін, шыдай тұрыңыздар..." | "https://abai.kz/post/115985"
TITLE: Тоғжанов: Өтінемін, шыдай тұрыңыздар...
URL: https://abai.kz/post/115985
META: "Тоғжанов: Өтінемін, шыдай тұрыңыздар..." | "https://abai.kz/post/115985"
DATE: 06.07.2020
AUTHOR(s): Abai.kz
TOTAL WORDS: 233
TEXT: Қазақстанда 5 шілдеден бастап екі апталық карантин режимі енгізілді. Осыған орай, бірнеше нысанның қызметіне шектеулер қойылған болатын. Олардың қатарында: сұлулық салондары, шаштараз, спорт залдары, фитнес орталықтар, бассейндер, азық-түлік және азық-түліктік емес жабық базарлар, жағажайлар, аквапарктер, мәдениет нысандары, музейлер, көрмелер, форумдар, конференциялар және өзге де ұйымдастырылған бұқаралық іс-шаралар, ойын-сауық орталықтары, мектепке дейінгі балалар мекемелері (кезекші топтардан басқа), діни нысандар және т. б. (СОСО-дағы ойын-сауық орталықтары, ойын-сауық нысандары (караоке, бильярд, компьютер клубтары, боулинг орталықтары), кинотеатрлар, балаларды сауықтыру лагерлері, фудкорттар, банкет залдары) бар. Мұндай шектеулер азаматтардың жұмыссыз қалуына себеп болуда. Ал, ҚР Премьер-министрінің орынбасары Ералы Тоғжанов мұндай шектеу шараларына түсіністікпен қарауды сұрап, одан шығудың үш жолын атапты. « Біріншіден, бізде бірнеше форма бар. Барлығын бірден жабу қажет емес. Қашықтан жұмыс істеуге арналған схема бар. Ешкім тыйым салмайды. Жұмыс берушілер қызметкерлерді қашықтан жұмыс істеу форматында көшіре алады. Екіншіден , заңға сәйкес жұмыс берушілер осы кезеңде қосымша көмек көрсете алады. Үшіншіден , жұмыспен қамту орталықтары бар. Жұмыссыз қалған адамдар сол жерлерге жүгіне алады. Біз бұл бағытта бірлесе жұмыс жасауымыз керек. Мерзімі - екі апта. Өтінемін, шыдай тұрыңыздар», - депті вице-премьер Тоғжанов. Айта кетейік, бұған дейін карантин мерзімінде жұмыссыз қалған азаматтарға қосымша әлеуметтік төлем беру мәселесі де көтерілген болатын. Тоғжанов әзірге әлеуметтік төлем жасауға заңнамалық негіз жоқ екенін айтқан. «Бұл - төтенше жағдаймен тікелей байланысты. Ары қарай төтенше жағдай тоқтатылғаннан кейін, оған ешқандай заңнамалық негіздеме жоқ. Сондықтан азаматтар мүмкіндігінше қызмет орындарында жұмыстарын жалғастыруы тиіс», - деген еді Тоғжанов. Abai.kz
